— Ідэя адкрыцця турыстычных маршрутаў падзямеллямі гістарычнага цэнтра вельмі прывабная, і думаю, што ў перспектыве так яно і будзе. Нядаўна аматары гісторыі знайшлі яшчэ адзін ход (казаў пра “як бы адзін адчынілі”, а тут: адкрылі яшчэ! — Я.Б.): ад былога касцёла іезуітаў у бок іншага першага парафіяльнага касцёла Уздвіжання св.Крыжа. Калі іезуіты і рабілі нейкія пераходы, дык хутчэй функцыянальныя, напрыклад, паміж касцельнай крыптай і званіцай. Трэба разумець, што існуе другі, больш глыбокі пласт горада — яшчэ больш старадаўнія падмуркі, сутарэнні. Толькі на вуліцы Кавальскай (на якой збудаваны Калегіум іезуітаў) да яго пабудовы існавала 150 жылых будынкаў, рамесніцкія майстэрні, аптэка, крамы. Кожны з іх напэўна меў сутарэнні. Толькі не варта паддавацца фантазіям там, дзе няма ведаў. Спачатку даследаванне — рэалізацыя потым.